૨૦૦ રનના મહાટાર્ગેટને પહોંચી વળવા બૅટિંગમાં ઊતરેલી ખડાયતા ટીમની શરૂઆત ધીમી અને નબળી રહી હતી. બોલર ઋષભ કારિયાની ઓવરમાં ચોથી ઓવરમાં ૨૪ના સ્કોર પર ખડાયતા પોતાના સ્ટાર બૅટ્સમૅન નિશાદ ગાભાવાલાની વિકેટ ગુમાવી બેસતાં જીતની રાહ વધુ અઘરી બની હતી. વાગડ વીસા ઓસવાળ જૈનની અનુભવી બોલિંગ સામે ખડાયતાનો એકેય બૅટ્સમૅન ઊભો રહેવા તૈયાર નહોતો ત્યારે કૅપ્ટન વિરલ શાહે (૫૬ નૉટઆઉટ) જવાબદારીપૂવર્‍ક પિચ પર સારા શૉટ્સ મારીને ટીમને જિતાડવાનો પ્રયાસ કર્યો હતો, પરંતુ વિકેટો પડવાના દોર સાથે ધીમી ગતિએ થયેલો સ્કોર ૧૦ ઓવરના અંતે ૬ વિકેટે ૧૦૭ રન રહેતાં ખડાયતાનો ૯૨ રને પરાજય થયો હતો.